1. Οι 18 τεχνίτες τελειώνουν σε 30 ημέρες ένα έργο. Αν φύγουν 6 τεχνίτες, σε πόσες ημέρες θα τελειώσει το έργο;
2. Ο κ. Μάξιμος φτιάχνει κομπολόγια. Με τις χάντρες που έχει, αν βάλει 21 χάντρες στο καθένα, φτιάχνει 16 κομπολόγια. Αν βάλει 24 χάντρες στο καθένα, πόσα κομπολόγια θα φτιάξει;
3. Για να καθαριστεί η κοίτη ενός ρεύματος σε 10 ημέρες, ο δήμος έβαλε 6 εκσκαφείς. Αν ο ένας έπαθε βλάβη σε πόσες ημέρες οι υπόλοιποι θα καθαρίσουν την κοίτη του ρεύματος;
4. Ένας υδραυλικός ανέλαβε να φτιάξει τις υδραυλικές εγκαταστάσεις μιας οικοδομής σε 24 ημέρες, εργαζόμενος 7 ώρες την ημέρα. Αν αυξήσει την ημερήσια εργασία του κατά 1 ώρα, σε πόσες ημέρες θα τελειώσει το έργο;
5. Ο Φάνης θέλει να αγοράσει ένα κινητό τηλέφωνο. Αν αποταμιεύει από το χαρτζιλίκι του κάθε μέρα 1,60 € θα συγκεντρώσει το πόσο σε 46 ημέρες. Αν αποταμιεύει διπλάσια € την ημέρα, σε πόσες ημέρες θα συγκεντρώσει το ποσό;
6. Ένα πλοίο είχε πλήρωμα 16 άντρες και τροφές για 10 ημέρες. Περισυνέλεξε όμως και 4 ναυαγούς, οι οποίοι έτρωγαν από τα τρόφιμά τους. Για πόσες ημέρες τους έφτασαν τα τρόφιμα που είχαν;
7. Ένας εργάτης ανοίγει ένα αυλάκι σε 6 ημέρες, αν εργάζεται 7,5 ώρες την ημέρα. Αν θελήσει να παραδώσει το έργο 1 ημέρα νωρίτερα, πόσες ώρες πρέπει να αυξήσει την ημερήσια εργασία του;
8. Σε ένα στρατιωτικό φυλάκιο υπηρετούν 40 στρατιώτες και έχουν τροφές για 6 ημέρες. Από αυτούς απολύθηκαν οι 10. Πόσες ημέρες θα περάσουν οι υπόλοιποι με τα ίδια τρόφιμα;
9. Η ενορία του Αγίου Νικολάου ετοιμάζει κάθε ημέρα 120 μερίδες φαγητό των 250 γραμμαρίων η καθεμία για τους άπορους. Μια μέρα όμως παρουσιάστηκαν 30 ακόμα άποροι. Πόσα γραμμάρια πρέπει να γίνει η κάθε μερίδα, ώστε να φτάσει το φαγητό για όλους;
10. Ένα πλοίο με 80 επιβάτες είχε τρόφιμα για 55 ημέρες, όταν περισυνέλεξε μερικούς ναυαγούς. Προκειμένου να επαρκέσουν τα τρόφιμα που υπήρχαν στο πλοίο, το ταξίδι συντομεύτηκε κατά 5 ημέρες. Πόσοι ήταν οι ναυαγοί;
11. Στην αποθήκη μιας κατασκήνωσης υπάρχει μέλι που επαρκεί για 1 μήνα και 10 ημέρες, αν η ημερήσια κατανάλωση είναι 2,25 κιλά. Πόσο πρέπει να μειωθεί η ημερήσια κατανάλωση για να επαρκέσει το μέλι για 2 μήνες;
12. Για το πάτωμα ενός δωματίου χρησιμοποιήθηκαν 1.600 σανιδάκια, που το καθένα έχει μήκος 0,1 μέτρα και πλάτος 0,08 μέτρα. Πόσα σανιδάκια θα χρησιμοποιούνταν, αν το καθένα είχε μήκος 0,2 μέτρα και πλάτος 0,1 μέτρα;